paragraph_text: Kasnije stvara i jedinstveni zvuk, a osim countrya, svirao je i druge vrste glazbe. Dobar prijatelj bio mu je legendarni Willie Nelson, također Teksašanin s kojim je svirao u sastavu i snimio mnogo dueta na albumima. Zajedno su stvorili prvi platinasti album u povijesti countrya. Tijekom 1970-ih povezivan je s pokretom "odmetnutih" country umjetnika, ljudima koji nisu htjeli pristati na uvjete i zvuk u tadašnjem Nashvilleu. Jedan napad hepatitisa 1972. gotovo ga je ubio, a kasnije će mu probleme zadavati srčani udari, dijabetes i kokain, o kojem je bio ovisan i koji ga je doveo do bankrota. Ženio se 4 puta i imao dva sina.